EkBass/fiwiki-20250220-pages-articles huggingface dataset:
Kansainvälinen standardi-ilmakehä

Kansainvälinen standardi-ilmakehä (International Standard Atmosphere, ISA) on kansainvälisen siviili-ilmailujärjestön (ICAO) määrittelemä ilmakehämalli, jonka määritelmät perustuvat keskimääräisesti mitattuihin ilmasto-oloihin Maapallon keskileveysasteilla. Malli perustuu kerroksiin, joiden ominaisuudet se määrittelee. Mallin määrittelemiä ominaisuuksia ovat ilman paine, viskositeetti, lämpötila ja tiheys. Kerros Kerroksen nimi Alarajan geopotentiaali- korkeus h (km) Alarajan geometrinen korkeus z (km) Lämpötilan muutos kerroksessa (°C/km) Ilman lämpötila alarajalla T (°C) Ilmanpaine alarajalla p (Pa) 0 Troposfääri 0,0 0,0 -6,5 +15,0 101 325 1 Tropopaussi 11,000 11,019 +0,0 -56,5 22 632 2 Stratosfääri 20,000 20,063 +1,0 -56,5 5474,9 3 Stratosfääri 32,000 32,162 +2,8 -44,5 868,02 4 Stratopaussi 47,000 47,350 +0,0 -2,5 110,91 5 Mesosfääri 51,000 51,413 -2,8 -2,5 66,939 6 Mesosfääri 71,000 71,802 -2,0 -58,5 3,9564 7 Mesopaussi 84,852 86,000 — -86,2 0,3734 == Lähteet == Luokka:Ilmailu Luokka:Ilmakehä
Uljua

Uljua on järvi Siikalatvan kunnassa Pohjois-Pohjanmaalla entisen Piippolan kunnan alueella. Järvi sijaitsee noin 15 kilometrin päässä Piippolan kirkonkylästä itäkoilliseen lähellä Kestilän Hyvölänrannan Ylipäätä. Järvi laskee kapeaa laskuojaa pitkin Uljuan tekojärveen. Järven vesi on pääosin suoperäistä. Luokka:Siikalatvan järvet Luokka:Kestilä Luokka:Piippola Luokka:Siikajoen vesistö
Nefele

Nefele (, "pilvi") oli kreikkalaisessa mytologiassa pilvien jumalatar, joka esiintyy kertomuksessa Friksoksesta ja Hellestä. Hän nai Athamaksen, mutta tämä erosi hänestä Inon vuoksi. Friksoksen ja Hellen, Athamaksen ja Nefelen kaksosten, äitipuoli Ino vihasi näitä ja teki kavalan suunnitelman päästäkseen heistä eroon. Hän paahtoi kaiken kaupungin siemenviljan niin, etteivät ne kasvaisi, jolloin paikalliset maanviljelijät katoa peläten kysyivät läheiseltä oraakkelilta neuvoa. Ino lahjoi oraakkelin luokse lähetetyt miehet valehtelemaan muille, että oraakkeli vaatisi Friksoksen uhraamista. Ennen kuin häntä ehdittiin surmata alttarilla, Nefele lähetti kultaisen oinaan pelastamaan hänet ja sisarensa.Apollodoros: Kirjasto 1.80 Helle kuitenkin putosi oinaan selästä kesken matkaa Hellespontoksen, joka on nimetty hänen mukaansa, kohdalla ja hukkui, mutta Friksos selvisi matkan loppuun saakka KolkhikseenHyginus: Fabulae 2, 3, missä Aietes otti hänet vastaan ja kohteli häntä ystävällisesti antaen tyttärensä Khalkiopen hänelle vaimoksi. Kiitollisena Friksos antoi kuninkaalle oinaan kultaisen taljan, jonka Aietes ripusti temppeliin.Hyginus: Astronomica 2.20 Nefele esiintyy kreikkalaisessa myytissä myös pilvenä, jonka Zeus loi Heran kuvaksi huijatakseen Iksionia tämän suunnitellessa väkisinmakaavansa hänen puolisonsa. Iksionin ja Nefelen suhteen seurauksena syntyivät kentaurit, joita heidän oma äitinsä auttoi taistelussa Heraklesta vastaan. ==Lähteet== Luokka: Kreikkalainen mytologia
Munuaiskeränen

Munuaiskeränen eli Malpighin keränen () on munuaisten kuorikerroksessa sijaitseva nefronin osa. Munuaiskeränen koostuu runsasmutkaisesta hiussuonikeräsestä (glomerulus) ja keräsenkotelosta eli Bowmanin kotelosta. Veri tulee glomerulukseen munuaisvaltimosta haarautunutta tuojasuonta pitkin ja poistuu viejäsuonta pitkin. Kahden valtimon välissä olevassa hiussuonikeräsessä on tarpeeksi korkea verenpaine (noin 60 mmHg), jonka vuoksi plasmaa suodattuu hiussuonten seinämän läpi keräsenkoteloon. Verestä suodattuvat kaikki veren osat lukuun ottamatta verisoluja sekä lähes kaikkia valkuaisaineita. Proteiineja pääsee glomerulussuodokseen vain muutama gramma vuorokaudessa. Bowmanin koteloon siirtyvää suodosta kutsutaan alkuvirtsaksi. Sitä erittyy ihmisellä päivän aikana noin 180 litraa, mutta suurin osa siitä palautuu takaisin verenkiertoon munuaistiehyissä. == Lähteet == * Solunetti.fi ===Viitteet=== == Aiheesta muualla == Luokka:Munuaiset
Friksos

Friksos () oli kreikkalaisessa mytologiassa Athamaksen ja Nefelen poika ja Hellen veli. Hän esiintyy kertomuksessa Iasonista ja argonauteista. Friksoksen ja Hellen, Athamaksen ja Nefelen kaksosten, äitipuoli Ino vihasi näitä ja teki kavalan suunnitelman päästäkseen heistä eroon. Hän paahtoi kaiken kaupungin siemenviljan niin, etteivät ne kasvaisi, jolloin paikalliset maanviljelijät katoa peläten kysyivät läheiseltä oraakkelilta neuvoa. Ino lahjoi oraakkelin luokse lähetetyt miehet valehtelemaan muille, että oraakkeli vaatisi Friksoksen uhraamista. Ennen kuin häntä ehdittiin surmata alttarilla, Nefele lähetti kultaisen oinaan pelastamaan hänet ja sisarensa.Apollodoros: Kirjasto 1.80 Helle kuitenkin kuoli matkalla tiputtuaan oinaan selästä, mutta Friksos selvisi pääsi perille saakka KolkhikseenHyginus: Fabulae 2, 3, missä Aietes otti hänet vastaan ja kohteli häntä ystävällisesti antaen tyttärensä Khalkiopen hänelle vaimoksi. Kiitollisena Friksos antoi kuninkaalle oinaan kultaisen taljan, jonka Aietes ripusti temppeliin.Hyginus: Astronomica 2.20 ==Lähteet== Luokka: Kreikkalainen mytologia
Helle (mytologia)

Helle oli kreikkalaisessa mytologiassa Athamaksen ja Nefelen tytär ja Friksoksen sisar. Hän esiintyy kertomuksessa Iasonista ja argonauteista. Hellen ja hänen kaksoisveljensä Friksoksen äitipuoli Ino vihasi lapsipuoliaan. Hän teki suunnitelman kaiken kaupungin siemenviljan paahtamisesta niin, ettei se tuottaisi satoa. Kun paikalliset maanviljelijät katoa peläten kysyivät läheiseltä oraakkelilta neuvoa, Ino lahjoi oraakkelin luokse lähetetyt miehet valehtelemaan muille, että oraakkeli vaatisi Friksoksen uhraamista tilanteen korjaamiseksi. Sisarusten oikea äiti Nefele lähetti kuitenkin kultaisen oinaan pelastamaan lapsiaan ennen kuin Friksos ehdittiin surmata alttarilla.Apollodoros: Bibliotheke ('Kirjasto') 1.9.1 (engl. käännös. Kultainen oinas lensi yli taivaan kantaen sisaruksia selässään turvaan. Kesken matkaa Helle putosi oinaan selästä nykyisen Hellespontoksen kohdalla ja hukkui; salmi nimettiin myöhemmin hänen mukaansa. Friksos selvisi perille saakka KolkhikseenHyginus: Fabulae 2–3 (engl. käännös)., missä Aietes otti hänet vastaan ja kohteli häntä ystävällisesti antaen tyttärensä Khalkiopen hänelle vaimoksi. Kiitollisena Friksos antoi kuninkaalle oinaan kultaisen taljan, jonka Aietes ripusti esille temppeliin.Hyginus: Astronomica 2.20 (engl. käännös). ==Lähteet== Luokka: Kreikkalainen mytologia
Mulkuanjärvi

Mulkuanjärvi on Siikalatvan Järvikylässä sijaitseva järvi, jonka korkeus merenpinnasta on 111 metriä ja pinta-ala noin 0,7 km². Järvessä olevia lahtia ovat Kärkkäälänlahti, Kankaanlahti, Säynäjälahti ja Kotilahti. Mulkuanjärven eteläkärkeen laskee Eteläjoki. Järven vedet laskevat Mulkuanjoen kautta Siikajokeen. == Lähteet == Luokka:Kestilä Luokka:Siikajoen vesistö Luokka:Siikalatvan järvet
Isohirvenjäkälä

Isohirvenjäkälä eli islanninjäkälä (Cetraria islandica) on yksi Suomen yleisimmistä jäkälälajeista. == Ulkonäkö ja koko == Isohirvenjäkälä on päältä kiiltävä, ruskehtavan harmaa, alta vaalea leveäliuskainen jäkälä. Kasvukorkeus 5-10 cm. Se muodostaa usein laajoja mättäitä. == Elinympäristö == Isohirvenjäkälä kasvaa melko kuivilla paikoilla: tunturikankailla, harjuilla, kallioilla ja kuivissa kangasmetsissä.Harjureitti.fi == Käyttö == Isohirvenjäkälästä on tehty puuroa ja leivänjatketta Islannissa, Norjassa ja pula-aikana myös Suomessa. Isohirvenjäkälä on ravitsevaa: siinä on hiilihydraatteja (likeniini), rautaa ja sinkkiä. Se on kitkerän makuista, joten siitä pitää poistaa jäkälähapot ennen ihmisravinnoksi käyttämistä. Isohirvenjäkälän ravintoarvo on suurin Suomen jäkälistä. Isohirvenjäkälästä on tehty myös alkoholia, ja sitä on käytetty rohdoslääkkeenä. Koska jäkälät keräävät raskasmetalleja, on ravintojäkälän keräyspaikkoja harkittava tarkkaan. Tulee myös muistaa, että jokamiehenoikeus ei ulotu jäkälien keräämiseen toisen maalta. Isohirvenjäkälä on kauppayrtti. Vaatteiden värjäyksessä isohirvenjäkälästä saadaan kauniin ruskeankeltaista väriä. == Lähteet == == Aiheesta muualla == *Laji.fi: Cetraria islandica *ITIS: Cetraria islandica Luokka:Hirvenjäkälät
DuckTales 2

DuckTales 2 on Capcomin kehittämä ja julkaisema Ankronikkaan perustuva tasohyppelypeli. Peli julkaistiin vuonna NES:lle ja Game Boylle. Peli on jatko-osa vuoden 1989 pelille DuckTales. Pelimekaniikka on suurin piirtein samanlainen kuin edeltäjässään. DuckTales 2:ssa Roope Ankka etsii isänsä Fergus MacAnkan kadonnutta aarretta. Roopen täytyy ensin löytää seitsemän kartanpalaa, jotka ovat eri puolilla maailmaa. Kun kartanpalat ovat löytyneet ja ne on yhdistetty toisiinsa, kartta kertoo aarteen sijaitsevan Skotlannissa. Peli ei myynyt edelliseen osaan verrattuna kovinkaan paljon. Syynä oli 8-bittisten konsolien väistyminen 16-bittisten tieltä, kun Sega Mega Drive ja Super Nintendo ilmestyivät markkinoille. == Juoni == Pelissä Roope matkustaa Niagaran putouksille, Bermudan kolmioon, Muhun, Egyptiin ja Skotlantiin. Jokaisessa paikassa on yksi kartanpala ja välipomo. Kun kaikki viisi välipomoa on voitettu, olipa kadonnut aarre hankittu tai ei, Kulta-Into Pii kidnappaa Tepan. Tätä tapausta seuraa lopputaistelu, joka päättää pelin. == Ystävät == * Tupu, Hupu, Lupu ja Tepa – antavat Roopelle vinkkejä kentissä. * Heimo Huima – lennättää Roopen maasta toiseen. * Pelle Peloton – Antaa Roopelle aina uuden ”ominaisuuden”. Esimerkiksi tekee Roopen kävelykepin vahvemmaksi, jotta Roope kykenisi sen avulla siirtämään raskaampia laatikoita tms. == Aiheesta muualla == * Luokka:Nintendo Entertainment System -pelit Luokka:Game Boy -pelit Luokka:Vuoden 1993 videopelit Luokka:Capcomin videopelit Luokka:Tasohyppelyt Luokka:Disney-videopelit Luokka:Sarjakuviin perustuvat videopelit Luokka:Ankronikka
Baja (Unkari)

Baja (, ) on kaupunki Etelä-Unkarissa. Se on Bács-Kiskunin läänin toiseksi suurin kaupunki ja sijaitsee noin päässä läänin pääkaupungista Kecskemétistä. Bajan pinta-ala on ja asukasluku (2009). Kaupungin nimi tarkoittaa härkää turkin kielellä. == Lähteet == == Aiheesta muualla == * Kaupungin verkkosivusto Luokka:Unkarin kaupungit Luokka:Bács-Kiskun
Timiș (piirikunta)

Timiș (IPA: [], , ) on piirikunta Romanian Baanaatin historiallisella alueella. Piirikunnan pääkaupunki on Timișoara. Sen pinta-ala on 8 697 km² ja siellä on noin 693 104 asukasta (vuonna 2014). == Maantiede == Piirikunnan pinta-ala on yhteensä 8 697 km² (3,6 prosenttia Romanian pinta-alasta), mikä tekee siitä Romanian suurimman piirikunnan. Timișin piirikunta rajautuu idässä Hunedoaran piirikuntaan, etelässä Caraș-Severinin piirikuntaan, pohjoisessa Aradin piirikuntaan sekä luoteessa Unkarin Csongrádin lääniin ja lounaassa Serbiaan. == Kaupungit ja kunnat == === Kaupungit === *Timișoara *Lugoj *Sânnicolau Mare * Jimbolia * Recaș * Buziaș * Făget * Deta * Gătaia * Ciacova ===Kunnat=== *Balinț *Banloc *Bara *Bârna *Beba Veche *Becicherecu Mic *Belinț *Bethausen *Biled *Birda *Bogda *Boldur *Brestovăț *Cărpiniș *Cenad *Cenei *Checea *Chevereșu Mare *Comloșu Mare *Coșteiu *Criciova *Curtea *Darova *Denta *Dudeștii Noi *Dudeștii Vechi *Dumbrava *Dumbrăvița *Fârdea *Fibiș *Foeni *Gavojdia *Ghilad *Ghiroda *Ghizela *Giarmata *Giera *Giroc *Giulvăz *Gottlob *Iecea Mare *Jamu Mare *Jebel *Lenauheim *Liebling *Lovrin *Margina *Mașloc *Mănăștiur *Moravița *Moșnița Nouă *Nădrag *Nițchidorf *Ohaba Lungă *Orțișoara *Parța *Pădureni *Peciu Nou *Periam *Pietroasa *Pișchia *Racovița *Remetea Mare *Sacoșu Turcesc *Saravale *Satchinez *Săcălaz *Sânandrei *Sânmihaiu Român *Sânpetru Mare *Secaș *Șag *Șandra *Știuca *Teremia Mare *Tomești *Tomnatic *Topolovățu Mare *Tormac *Traian Vuia *Uivar *Variaș *Vălcani *Victor Vlad Delamarina *Voiteg == Väestö == Vuoden 2011 väestönlaskennan mukaan piirikunnassa oli 649 777 asukasta ja sen väestötiheys oli 74,71 asukasta neliökilometrillä.Ennakkotulokset vuoden 2011 väestönlaskennasta (viitattu 30.7.2012) Piirikunnan asukkaista romanialaisia on 83 prosenttia, unkarilaisia 7,5 prosenttia, romaneja 2 prosenttia, saksalaisia 2 prosenttia, serbejä 2 prosenttia sekä bulgarialaisia, ukrainalaisia ja muita alle 1 prosentti. Vuosi Piirikunnan väestönkasvuNational Institute of Statistics, "Populația la recensămintele din anii 1948, 1956, 1966, 1977, 1992 și 2002" 1948 588 936 1956 568 881 1966 607 596 1977 696 884 1992 700 033 2002 677 926 2011 649 777 == Lähteet == == Aiheesta muualla == * Piirikunnan viralliset internetsivut Luokka:Romanian piirikunnat
Arvovaltainen opetus

Arvovaltainen opetus on kirjoitus, joka tunnetaan Nag Hammadin kirjastosta (koodeksi VI, kirja 3). Kirjoitus on peräisin noin vuosilta 150–255. Se on kirjoitettu alun perin kreikaksi, ja Nag Hammadista löydetty teksti on tästä tehty koptinkielinen käännös.Tervahauta, Ulla: ”Johdanto”. Teoksessa Dunderberg & Marjanen 2005, s. 407–409. Arvovaltainen opetus ei ole suoranaisesti gnostilainen kirjoitus, sillä se ei sisällä mitään varsinaista gnostilaista myyttiä, kuten kuvausta maailman synnystä. Se kuvaa monien muiden antiikin ajan tekstien ja joidenkin gnostilaisten tekstien tavoin sielun matkaa taivaan täyteydestä alas ruumiiseen, jossa se joutuu tunteiden ja syntien valtaan. Kirjoitus jakaa samalla ihmiset niihin, joilla on tietoa, ja tietämättömiin.Tervahauta, Ulla: ”Johdanto”. Teoksessa Nag Hammadin kätketty viisaus 2005, s. 407–409. Elaine Pagelsin mukaan kirjoitus hyökkää samalla katolisia oikeaoppisina itseään pitäneitä kristittyjä vastaan katsomalla näiden olevan ymmärtämättömiä ja ”pakanoita pahempia”. __NOTOC__ == Lähteet == == Kirjallisuutta == === Suomennos === * Arvovaltainen opetus. Johdanto, käännös ja selitykset Ulla Tervahauta. Teoksessa === Muita käännöksiä ja tekstilaitoksia === * Authoritative Teaching. Teoksessa Koptinkielinen alkuteksti ja englanninkielinen käännös. * Authoritative Teaching. Teoksessa Englanninkielinen käännös. == Aiheesta muualla == * Authoritative Teaching. The Gnostic Society Library. * Authoritative Teaching. Early Christian Writings. Luokka:Nag Hammadin kirjasto
Idar-Oberstein

Idar-Oberstein on kaupunki Rheinland-Pfalzin osavaltiossa Saksassa. Kaupungin asukasluku on 28 350 (31.12.2015). Idar-Oberstein on tunnettu jalokivistään. Bruce Willis on kotoisin kaupungista. ==Lähteet== == Aiheesta muualla == * Kaupungin verkkosivusto * Idar-Oberstein. Jalokivien kaupunki, Suomen Kuvalehti, 23.11.1935, nro 47, s. 28, Kansalliskirjaston digitaaliset aineistot Luokka:Rheinland-Pfalzin kunnat Luokka:Saksan kaupungit
Piilokamera (televisiosarja)

Piilokamera () on televisiosarja, jossa esitetään piilokameralla tallennettuja, usein noloja tilanteita. Yleensä tilanteen lopussa joku kertoo kohteelle: "Olet piilokamerassa." (). Piilokamera pohjautuu radiossa esitettyyn Allen Funtin ideoimaan Candid Microphone -sarjaan. Kun ohjelma siirtyi television ABC -verkkoon vuonna 1948 sama nimi säilyi, kunnes se seuraavana vuonna muutettiin nykyiseen muotoonsa sarjan siirtyessä NBC:lle.http://www.museum.tv/archives/etv/C/htmlC/candidcamera/candidcamera.htm Ohjelman nykyisinä juontajina toimivat Allen Funtin poika Peter Funt ja Dina Eastwood. Ohjelmaan ei ole tehty uusia jaksoja vuoden 2004 jälkeen. Alkuperäinen Candid Camera sai television varhaisvuosina monia jäljittelijöitä eri puolilla maailmaa, kuten Suomessa vuonna 1962 aloitettu samanniminen sarja Piilokamera. Näitä tavallisia ihmisiä ja tosielämän kaltaisia tilanteita hyödyntäneitä viihdeohjelmia voidaan pitää yhtenä 2000-luvun taitteessa syntyneen tositelevisiotrendin varhaisena esikuvana. ==Lähteet== ==Aiheesta muualla== * Amerikkalaisen piilokameran kotisivut Luokka:Piilokameraohjelmat Luokka:Yhdysvaltalaiset televisio-ohjelmat Luokka:ABC:n televisio-ohjelmat Luokka:CBS:n televisio-ohjelmat Luokka:NBC:n televisio-ohjelmat Luokka:TV Landin televisio-ohjelmat de:Verstehen Sie Spaß? pt:Pegadinha
No Presents for Christmas

No Presents for Christmas on King Diamondin ensimmäinen single-levy. Single on vuodelta 1985. Alkuperäisen 12 tuuman vinyylilevyn on tuottanut Roadrunner Records. Levyn eurooppalaisessa kansikuvassa on valkoinen tausta ja joulukelloja. Molemmat singlessä olevat kappaleet ovat myös Fatal Portraitin remasteroidussa versiossa. == Kappaleet == ;A-puoli # ;B-puoli # * == Aiheesta muualla == * Kotisivut * No Presents for Christmas Discogsissa * Luokka:King Diamondin kappaleet Luokka:Tanskalaiset joululaulut Luokka:Vuoden 1985 kappaleet
Halloween (kappale)

Halloween on King Diamondin toinen single. Se julkaistiin vuonna 1986 on kolmeraitaisella kuvallisella 12 tuuman vinyylilevyllä, jonka tuotti Roadrunner Records. == Kappaleet == ;A-puoli # ;B-puoli # * # == Aiheesta muualla == * Single King Diamondin sivuilla * * Luokka:King Diamondin kappaleet Luokka:Vuoden 1986 kappaleet
Kidutettujen kuntoutuskeskus

Kidutettujen kuntoutuskeskus on kotimaissaan kidutetuille pakolaisille ja turvapaikanhakijoille apua tarjoava poliklinikka ja psykiatrisen erikoissairaanhoidon yksikkö. Keskus harjoittaa myös tutkimusta ja antaa neuvontaa kidutettujen perheille. Vuodesta 1993 lähtien sen toimipaikkana on ollut Helsinki. Keskuksen toiminnasta vastaavat Helsingin Diakonissalaitos ja Sosiaali- ja terveysjärjestöjen avustuskeskus. Keskuksessa hoidetaan joka vuosi noin 200 potilasta. Potilaista kaksi kolmasosaa on miehiä. On kuitenkin paljon pakolaisia ja turvapaikanhakijoita, jotka eivät käytä kuntoutuskeskuksen palveluita kidutuksenomaisista kokemuksista huolimatta. Noin neljäsosan Suomessa elävistä pakolaisista arvioidaan joutuneen kärsimään kidutuksesta. Dialogi 8/2006: "Vain pieni osa kidutetuista pääsee hoitoon" (s. 38) == Lähteet == == Aiheesta muualla == * Kuntoutuskeskus auttaa kidutuksen uhreja Luokka:Kidutus
Semin selitys

Semin selitys on gnostilainen kirjoitus, joka tunnetaan Nag Hammadin kirjastosta (koodeksi VII, kirja 1). Se ajoitetaan noin vuosiin 150–250. Kirjoitus kertoo Semin taivaaseenastumisesta ja tulosta maan päälle. Kirjoitus esittää oman tulkintansa vedenpaisumuksesta, Sodoman tapahtumista ja Vapahtajan ylösnousemuksesta. Sem (Shem) on todennäköisesti ymmärrettävä samaksi henkilöksi kuin Vanhan testamentin Seem, Nooan poika. Kirjoitus viittaa häneen ensimmäisenä ihmisenä maan päällä, samaan tapaan kuin Vanha testamentti opettaa Aadamista. Hänet voidaan kuitenkin yhdistää myös Jeesukseen, joka sanoo Uudessa testamentissa: ”jo ennen kuin Abraham syntyi -- minä olin”. == Lähteet == == Kirjallisuutta == * The Paraphrase of Shem. Teoksessa Koptinkielinen alkuteksti ja englanninkielinen käännös. * The Paraphrase of Shem. Teoksessa Englanninkielinen käännös. == Aiheesta muualla == * The Paraphrase Of Shem. The Gnostic Society Library. * The Paraphrase of Shem. Early Christian Writings. Luokka:Gnostilaiset apokryfit Luokka:Nag Hammadin kirjasto
Vappu Taipale

Vappu Tuulikki Taipale (o.s. Puustinen, s. 1. toukokuuta 1940 Vaasa) on suomalainen lääketieteilijä, poliitikko ja entinen valtioneuvoston jäsen. Taipale toimi sosiaali- ja terveysministerinä 1.7.1982 – 6.5.1983 ja ministerinä sosiaali- ja terveysministeriössä 6.5.1983 – 30.11.1984. Tämän jälkeen hän siirtyi pääjohtajaksi Sosiaalihallitukseen, ja johti tämän jälkeen sen seuraajia Sosiaali- ja terveyshallitusta ja Stakesia aina eläkkeellejäämiseensä saakka vuonna 2008. Taipale edustaa sosiaalidemokraatteja, ja hän oli Sosialidemokraattisten Naisten puheenjohtaja vuosina 1984–1990. Vappu Taipaleelle myönnettiin professorin arvo vuonna 1991. Vaasan yliopisto on nimennyt Taipaleen hallintotieteiden kunniatohtoriksi vuonna 1998https://archive.today/20131005213505/http://old- www.uwasa.fi/ystavat/kunniatohtorit/. == Elämä == Vappu Taipale valmistui ylioppilaaksi vuonna 1960 ja lääketieteen lisensiaatiksi vuonna 1966 sekä väitteli lääketieteen ja kirurgian tohtoriksi vuonna 1980. Hän työskenteli nuorisopsykiatrina Auroran sairaalan nuorisopoliklinikalla vuosina 1970–1974 ja erikoislääkärinä Helsingin yliopistollisen keskussairaalan lastentautien klinikalla vuosina 1975–1979.Mitä-Missä-Milloin, Kansalaisen vuosikirja 1983, s. 175. Helsinki: Otava, 1982. ISBN 951-1-06728-1. Taipale on ollut dosenttina Tampereen yliopiston terveystieteen laitoksella erikoisalanaan lasten ja nuorisopsykiatria sekä Kuopion yliopistossa alanaan lastenpsykiatria. Hänen puolisonsa on Ilkka Taipale. Vuonna 2001 ollessaan vielä Stakesin pääjohtaja Taipale aiheutti kohun, kun hän sanoi Ylioppilaslehden haastattelussa kokeilleensa opiskeluaikoinaan LSD:tä. Silloinen peruspalveluministeri Osmo Soininvaara paheksui Taipaleen lausuntoja ja piti sitä haitallisena huumeidenvastaisessa työssa. == Julkaisut == * * * * * * * * * == Lähteet == * Suomen Valtiokalenteri 2006: 16.255, 16.337, 20.6 === Viitteet === == Aiheesta muualla == * Luokka:Suomalaiset psykiatrit Luokka:Suomen Sosialidemokraattisen Puolueen poliitikot Luokka:Suomen ministerit Luokka:Vuonna 1940 syntyneet Luokka:Elävät henkilöt Luokka:Suomen sosiaali- ja terveysministerit
The Family Ghost

The Family Ghost on King Diamondin single, joka julkaistiin vuoden 1987 studioalbumilta Abigail. == Kappaleet == # # == Aiheesta muualla == * Kotisivut * * Luokka:Vuoden 1987 kappaleet Luokka:King Diamondin kappaleet
Cohenin oireyhtymä

Cohenin oireyhtymä on peittyvästi periytyvä oireyhtymä, jonka taudinkuvaa hallitsevat epämuodostumat, lihasvelttous, liikalihavuus sekä toisinaan näkövamma. Oireyhtymään kuuluu kehitysvammaisuutta. Yleensä Cohen-lapsilla havaitaan pieni pää ja useita muita poikkeavuuksia pään alueella. Syndrooma periytynee pääasiassa kahdeksannen kromosomin (COH1-geenin sijainti 8q22-q23) välityksellä.Cohen syndrome gene assigned to the long arm of chromosome 8 by linkage analysis Vuonna 2002 julkaistun tutkimustuloksen mukaan oireisto on Suomessa epätavallisen yleinen. Se oli todettu maassa 35 henkilöllä, ja samanaikaisesti koko maailmassa oli yhteensä noin sata tunnettua tapausta.Cohenin oireyhtymä Kehitysvammahuollon tietopankki Oireyhtymän katsotaan kuuluvan suomalaiseen tautiperintöön.http://vesa.lib.helsinki.fi/cgi- bin2/ysa.pl?h=Cohenin%20oireyhtym%C3%A4Suomalainen tautiperinto Sitä esiintyy myös Israelissa epätavallisen paljon.The Cohen syndrome in Israel. Cohenin oireyhtymä on saanut nimensä M. Michael Cohenilta, jonka johtama ryhmä kuvasi sairauden vuonna 1973. Oireyhtymää sairastavat yhtäläisesti sekä naiset että miehet. == Lähteet == == Aiheesta muualla == * Cohen Syndrome association * * * Luokka:Oireyhtymät Luokka:Suomalainen tautiperintö Luokka:Harvinaissairaudet
Viimeinen tuomio (täsmennyssivu)

Viimeinen tuomio voi viitata seuraaviin asioihin: * viimeinen tuomio, uskonnollinen käsite * Viimeinen tuomio, Michelangelon maalaama Sikstuksen kappelin fresko * Viimeinen tuomio (), Norman Jewisonin ohjaama vuoden 2003 elokuva * Viimeinen tuomio, Simpsonit-televisiosarjan jakso.
Suuren Setin toinen opetus

Suuren Setin toinen opetus on gnostilainen apokryfinen kirjoitus, joka tunnetaan Nag Hammadin kirjastosta (koodeksi VII, kirja 2). Kirjoitus poikkeaa varhaiskristillisen kirjallisuuden enemmistöstä siinä, että sen mukaan Jeesus ei todellisuudessa kuollut ristillä. Kirjoituksen mukaan Jeesuksen sijasta ristillä kuoli Simon Kyreneläinen. Näkemys edustaa doketismia. Kirjoitus on alun perin kirjoitettu kreikaksi. Nag Hammadin kirjastosta tunnetaan sen koptinkielinen käännös. Teksti ajoitetaan noin vuosiin 190–230. Kirjoituksessa Jeesuksen suuhun on laitettu seuraavat sanat: Ajatus ristin yläpuolella nauravasta todellisesta elävästä Jeesuksesta esiintyy myös gnostilaisessa Pietarin ilmestyksessä. Ennen Suuren Setin toisen opetuksen löytämistä ajatusta toisen henkilön kuolemasta ristillä Jeesuksen sijasta oli kuitenkin pidetty tyypillisenä lähinnä islamilaisen teologian Jeesus-opetukselle. Islamilaiset apologistit ovatkin hyödyntäneet kirjoitusta, koska se sopii yhteen Koraanin Jeesus-opetuksen kanssa.Kirjoitus islamilaisten apologistien käytössä Toinen mysteeri liittyy kirjoituksen nimeen, sillä se antaisi olettaa, että olisi ollut myös ”Ensimmäinen opetus”. Kirjoituksen nimi viittaa Setiin, Aadamin ja Eevan kolmanteen poikaan. Hänen kunnioittamisensa oli tyypillistä setiläisille gnostilaisille. == Kirjallisuutta == * The Second Treatise of the Great Seth. Teoksessa Koptinkielinen alkuteksti ja englanninkielinen käännös. * The Second Treatise of the Great Seth. Teoksessa Englanninkielinen käännös. == Lähteet == == Aiheesta muualla == * The Second Treatise of the Great Seth. The Gnostic Society Library. * The Second Treatise of the Great Seth. Early Christian Writings. Luokka:Gnostilaiset apokryfit Luokka:Nag Hammadin kirjasto
Leijat Helsingin yllä (elokuva)

Leijat Helsingin yllä () on Peter Lindholmin ohjaama suomalainen vuonna 2001 valmistunut ruotsinkielinen elokuva. Se perustuu Kjell Westön samannimiseen romaaniin. Elokuva kertoo suomenruotsalaisen perheen tarinan 1960-luvulta 1990-luvulle. Elokuvassa menestyvä mutta katkera liikemiesisä Henrik Bexar kohdistaa suuria odotuksia lapsiinsa. Lahjakas esikoispoika Dani katkaisee lopulta välinsä perheeseensä hakeutuen hippien ja huumausaineiden pariin. Keskinkertaisuutena pidetty pikkuveli Riku menestyy 1980-luvun juppivuosien talouselämässä. ==Rooleissa== *Pirkka-Pekka Petelius - Henrik Bexar *Paavo Kerosuo - Riku Bexar *Pekka Strang - Dani Bexar *Johanna af Schultén - Benita Bexar *Cecilia Paul - Marina Bexar *Emil Lundberg - Riku 10–12-vuotiaana *Peter Franzén - Sammy Ceder, Rikun ystävä *Alexander Skarsgård - Robin Åström, Rikun ystävä *Lina Perned - Katja Beckerman, "Kattis", Rikun ystävä *Yaba Holst - Niki Wallin, Rikun ystävä *Marjaana Maijala - Nina, Rikun vaimo *Theo af Enehjelm - Raj, Rikun poika *Göran Schauman - Totti, Benitan isä *Oskar Silén - Jakob Pettersson, "Jacke", Danin ystävä *Max Forsman - Lars Kasell, "Larsko", Danin ystävä *Christoffer Westerlund - Kim Malm, "Kimpo M.", Danin ystävä *Carl-Gustaf Wentzel - Rufus, Marinan mies *Jenna Råman - Marina lapsena *Andreas af Enehielm - Sammy lapsena *Daniel Remy - Robin lapsena *Hellin Taimitarha - Didde-mummi *Aina Lesse - Melly *Lilga Kovanko - Henrikin sihteeri *Svante Martin - lakimies *Kaj Engström - pappi *Gustav Wiklund - musiikkikaupan osastopäällikkö *Martin Welander - nuori asiakas musiikkikaupassa *Joachim Wigelius - isäntä *Charlotte Airas-Ehrnrooth - emäntä *Tom Wentzel - vieras klubilla *Minna Nord - vieraan seuralainen *Ben Katz- baarimikko klubilla *Susanna Ginman - journalisti *Heikki Sauri - journalisti *Kari Hulkko- journalisti *Olli Lukkari - journalisti *Ville Mäkelä - journalisti *Manu Rantanen - journalisti *Hannu Vaarala - journalisti *Antti Vehman - journalisti *Petteri Väänänen - journalisti *Tom Hannén - liikemies *Leif Jakobsson - liikemies *Claes Olsson - liikemies *Kari Sara - liikemies *Pentti Teirikari - liikemies *Jyrki Liakka - tv-kuvaaja *Yasmine Harkimo - kaunis nainen *Kai Estola - poika *Aaro Wichman - poika *Sini Miettinen - alaston tyttö uima-altaassa *Lilli Philip - alaston tyttö uima- altaassa *Mila Leino - Mellyn äiti *Jouni Kivimäki *Vesa Laakso *Harri-Pekka Virkki *Mika Bruun *Esa Muittari *Mika Pietiläinen *Simo Ruuskanen *Valpuri Taulasalo *Tuuli Suomela - Benitan stuntti *Shadowplay - orkesteri yökerhossa *Nelson-koira - Jimbo *Kamu-koira - Jimbo pentuna *Heimo Halonen *Anne Hietanen *Henrik Meinander *Göran Michelsson == Lähteet == Luokka:Vuoden 2001 suomalaiset elokuvat Luokka:Suomalaiset draamaelokuvat Luokka:Suomalaiset romaaneihin perustuvat elokuvat Luokka:Peter Lindholmin ohjaamat elokuvat Luokka:Elokuvat liike-elämästä
Anti-folk

Anti-folk on amerikkalaisesta folkista ja punk rockista ammentava urbaanin folk-musiikin tyylilaji, joka sai alkunsa New Yorkissa 1980-luvun puolivälissä. Anti-folk-muusikot yhdistivät punkin poliittisen kantaaottavuuden ja folkin musiikillisen tradition. Tyylilajille tyypillistä on myös itseironia, jolla pyritään ottamaan etäisyyttä aiempaan tosikkomaisena ja teennäisenä koettuun poliittisen folk-musiikin traditioon. Anti-folk-levyt ovat usein tarkoituksella hiomattoman kuuloisia. Anti-folk on sittemmin levinnyt Yhdysvaltojen ulkopuolelle, ja tyyli on saavuttanut suosiota etenkin Britanniassa. Monen muun underground-musiikin tyylilajin tavoin anti-folkin poliittisuus on vähentynyt, ja anti-folk-nimi yhdistetään nykyisin usein ennen kaikkea musiikilliseen tyyliin, jossa kuuluvat 1980-luvun poliittisen anti- folkin vaikutteet. Luokka:Musiikkityylit
Cornelia de Lange -oireyhtymä

Cornelia de Lange -oireyhtymä on oireisto, johon kuuluu kehitysvammaisuutta, epämuodostumia ja poikkeuksellista lyhytkasvuisuutta. Lisäksi potilaiden kasvonpiirteet ovat hyvin samanlaiset. CdL-potilaat muistuttavat ulkonäöllisesti toisiaan. Oireyhtymä on nimetty lastentautiopin professori Cornelia Catharina de Langen (1871–1950) mukaan. Lange kuvasi vuonna 1933 kahta tyttöä, jotka olivat niin samannäköisiä, että hän oli alun perin luullut heitä samaksi henkilöksi. Sairauden esiintyvyydestä ei ole varmaa tietoa, mutta maailmanlaajuisesti tunnettuja tapauksia on yli tuhat. Todennäköisesti yksi lapsi 40 000:sta–100 000:sta kärsii oireistosta. == Kehitys == Kehitysvamman aste vaihtelee lievästä vaikeaan. Lapsi oppii usein kävelemään huomattavasti tavallista myöhemmin. Klassisessa muodossa lapset oppivat kävelemään noin viisivuotiaina, lievässä muodossa alle kaksivuotiaina. Monet eivät opi koskaan puhumaan, mutta tuella ja rohkaisulla hekin oppivat käyttämään muutamia sanoja. Lievää muotoa sairastavat voivat oppia puhumaan, mutta oppiminen voi olla hidasta, ja puhe voi ilmaantua vasta viisi- kuusivuotiaana. Tukitoimena he opettelevat tukiviittomia. Lapset ovat yllättävän näppäriä käsistään. == Tunnusmerkkejä == CdL-ihmisillä on samanlaiset ulkonäköpiirteet. Heillä on ohuet usein yhteen kasvaneet kulmakarvat (synofrys) ja pitkät silmäripset. Nenä on usein pieni ja nenänkärki pysty. Nenän etäisyys ylähuulesta on pitkä. Suu on sirppimäinen, ja suupielet kaartuvat alaspäin. Leuka on pieni ja kaula lyhyt. Ääni on usein matala ja karhea. Oireyhtymään liittyy usein epämuodostumia, mutta raajapoikkeavuuksien kirjo vaihtelee suuresti. Esimerkiksi sormia tai jopa kämmen saattaa puuttua. Kyynärnivelen liikerajoitus on yleisin oire, samoin lyhyt peukalon kämmenluu. Yhdysvalloissa CdL-aikuisten tavalliseksi pituudeksi on mitattu noin 120–150 cm. CdL-lapset syntyvät muita lyhyempinä mutta ovat normaalipainoisia. Lapset pysyvät ikätovereitaan lyhyempinä. == Terveys == CdL-lapsilla on usein takaisinvirtaus eli refluksioireita (GER-oireita). Heillä esiintyy myös epilepsiaa, verihiutaleiden vähyyttä ja unihäiriöitä. Oireyhtymä jaotellaan usein "lievään" ja "klassiseen" eli vaikeaan sairausmuotoon. Suunnilleen kymmenen prosenttia CdL-lapsista, joilla on klassinen muoto, on sydämen rakenne poikkeava, mutta näistä vain kolmella prosentilla niin vakava, että avosydänleikkaus on välttämätön. Lievässä muodossa sydänviat ovat lieväoireisia ja niillä on hyvä ennuste. Yleensä vammaisilla on lisäksi jonkin asteinen kuulovamma. Myös likinäköisyyttä esiintyy, eikä roikkuva yläluomi (ptoosi) ole harvinainen. == Genetiikka == Oireyhtymän aiheuttaa geenivirhe. Noin 60 prosentilla oireyhtymän syynä on NIPBL-geenivirhe. == Lähteet == * Cornelia de Lange, Norio-keskus Luokka:Oireyhtymät
Sarah Meier

Sarah Meier (s. 4. toukokuuta 1984 Bülach) on sveitsiläinen taitoluistelija ja Euroopan mestari Bernistä 2011. Lisäksi Meier on voittanut EM-kilpailuista hopeaa Varsovasta 2007 ja Zagrebista 2008. Hän on kahdeksankertainen Sveitsin mestari. Meierin koko perhe harrastaa luistelua, ja ensimmäisen kerran Sarah pääsi jäälle jo kaksivuotiaana. 4-vuotiaana hän osallistui lasten luistelukurssille, ja pian hän pääsi jo kilpailemaan. Ensimmäisen kerran hän onnistui kaksoisaxelissa 10-vuotiaana, ja kolmoislutzissa jo 12-vuotiaana. 13 vuoden iässä hän pystyi suorittamaan kaikki kolmoishypyt. Meierin äiti on kansainvälinen luistelutuomari. Hänen siskonsa ja äitinsä harrastavat muodostelmaluistelua. Sarahin täti on entinen taitoluistelija ja nykyään Sarahin valmentaja. Sarahin isä, setä ja kaksi serkkua harrastavat jääkiekkoa. ==Saavutuksia== *Olympialaiset: 2002 13:s, 2006 kahdeksas, 2010 15:s *MM- kilpailut: 2001 12:s, 2003 19:s, 2004 13:s, 2005 14:s, 2006 kuudes, 2007 seitsemäs, 2008 kuudes, 2009 yhdeksäs, 2010 26:s *EM-kilpailut: 2001 viides, 2002 13:s, 2004 kymmenes, 2005 kymmenes, 2006 neljäs, 2007 hopeaa, 2008 hopeaa, 2010 viides, 2011 kultaa == Lähteet == ==Aiheesta muualla== * Viralliset kotisivut Luokka:Sveitsiläiset taitoluistelijat Luokka:Vuonna 1984 syntyneet Luokka:Elävät henkilöt
Silvanoksen opetukset

Silvanoksen opetukset on gnostilainen apokryfinen kirjoitus, joka tunnetaan Nag Hammadin kirjastosta (koodeksi VII, kirja 4). Kirjoitus sisältää nimensä mukaisesti muuten tuntemattoman gnostilaisen opettajan Silvanoksen opetuksia. Se ajoitetaan noin vuosiin 250–300. Kirjoituksen jakeista mielenkiintoisimpia ovat 99.13, jonka mukaan Kristuksella on yksi hypostaasi (olemus, salattu hengellinen todellisuus), sekä 102.3, jonka mukaan Kristus on käsittämätön suhteessa tähän hypostaasiin. Termi hypostaasi otettiin myöhemmin Nikean kirkolliskokouksessa käyttöön kolminaisuusopin määritelmässä. Kirjoitus on alun perin kirjoitettu kreikaksi. Nag Hammadin kirjastosta tunnetaan sen koptinkielinen käännös. == Lähteet == == Kirjallisuutta == * The Teachings of Silvanus. Teoksessa Koptinkielinen alkuteksti ja englanninkielinen käännös. * The Teachings of Silvanus. Teoksessa Englanninkielinen käännös. == Aiheesta muualla == * The Teachings of Silvanus. The Gnostic Society Library. * The Teachings of Silvanus. Early Christian Writings. Luokka:Gnostilaiset apokryfit Luokka:Nag Hammadin kirjasto
Pakanamaan kartta

Pakanamaan kartta on Neil Hardwickin kirjoittama ja ohjaama muistinmenetyksen ja ekoterrorismin teemoilla pelaava kuusiosainen televisiosarja vuodelta 1991. Sarja kertoo kuvaussihteeri Helena Koskisesta (Mari Rantasila) ja studio- ohjaaja Tapani Helanderista (Vesa Vierikko), jotka tapasivat Englannissa kuvausmatkalla. Sarja alkaa siitä, kun Helena saa vakavan muistinmenetykseen johtavan aivovamman työtapaturmassa ja näyttelijä Risto Kareinen myy salakuuntelulaitteen sisältävän rannekellon virolaisen rokkiyhtyeen venäläiselle managerille sadalla markalla. Tarinan rakentaminen palapelimäisesti useille aikatasoille oli uutta suomalaisessa televisiodraamassa. Sarjan syntyyn vaikuttivat Neil Hardwickin mukaan ympäristöfilosofi Pentti Linkolan ajatukset ekoterrorismista ja toisaalta tv- käsikirjoittaja Dennis Potterin tuotannot. == Jaksot == Jakso Nimi Ensiesitys 1\. Time Code 2.1.1991 2\. Freeze 9.1.1991 3\. Rewind 16.1.1991 4\. Playback 23.1.1991 5\. Stand by 30.1.1991 6\. Live 6.2.1991 == Rooleissa == Sarjan rooleissa esiintyvät muiden muassa seuraavat näyttelijät: * Mari Rantasila * Vesa Vierikko * Pirkka-Pekka Petelius * Ilkka Merivaara * Ulla Uotinen * Kari Sorvali * Marietta Chela == Lähteet == == Aiheesta muualla == * Sarjan esittely Ylen Elävässä arkistossa * Luokka:1990-luvun suomalaiset draamasarjat Luokka:Yle TV2:n televisio-ohjelmat
Tutkielma totuudesta

Tutkielma totuudesta on gnostilainen apokryfinen kirjoitus, joka tunnetaan Nag Hammadin kirjastosta (koodeksi IX, kirja 3). Sen ainoa tunnettu kappale on hyvin huonossa kunnossa ja niin katkelmallinen, ettei sen sisällöstä saa kovinkaan selkeää kuvaa. Kirjoitus on ajoitettu noin vuosiin 150–200. == Sisältö == Tutkielma totuudesta kertoo muun muassa syntiinlankeemuksesta poikkeavasti käärmeen näkökulmasta, käärmeen edustaessa gnostilaista jumalallisen viisauden periaatetta.Pagels 2006, s. 15–16. Kirjoitus myös hyökkää oikeaoppisen, katolisen kirkollisen kristillisyyden ulkoisia tunnusmerkkejä vastaan.Pagels 2006, s. 163. Kirjoitus poikkeaa muista varhaiskristillisistä kirjoituksista esimerkiksi siinä, että sen mukaan marttyyrikuolema ei ole arvokas asia. Kirjoituksen mukaan se oli joidenkin mukaan elämän haaskaamista, eikä sillä ollut vaikutusta syntien anteeksiantoon tai pelastukseen. Samoin uskon julkinen tunnustaminen ei ollut tärkeää, jos se saattoi johtaa marttyyrikuolemaan: ja == Lähteet == * === Viitteet === == Kirjallisuutta == === Käännöksiä ja tekstilaitoksia === * The Testimony of Truth. Teoksessa Koptinkielinen alkuteksti ja englanninkielinen käännös. * The Testimony of Truth. Teoksessa Englanninkielinen käännös. == Aiheesta muualla == * The Testimony of Truth. The Gnostic Society Library. * The Testimony of Truth. Early Christian Writings. Luokka:Gnostilaiset apokryfit Luokka:Nag Hammadin kirjasto
Nefronoftiisi

Nefronoftiisi on perinnöllinen munuaistauti, joka aiheuttaa munuaiskudoksen surkastuman.http://www.tohtori.fi/?page=6625671&search;=nefronoftiisi Peittyvästi periytyvä nefronoftiisi puhkeaa tyypillisesti 7–12-vuotiaana, vallitsevasti periytyvä vasta yli 20-vuotiaana. Peittyvästi periytyvä muoto on tavallisin.http://www.vaestoliitto.fi/perinnollisyys/tietolehtiset/nefronoftiisi/ Kumpaakin nefronoftiisin muotoa leimaavat jokseenkin samankaltaiset oireet. Suurimmat erot niiden välillä ovatkin periytymistavassa ja alkamisiässä. Munuaisten toiminta häiriintyy niiden virtsan väkevöittämiskyvyn heiketessä. Aluksi potilas saattaa esimerkiksi tuntea jatkuvaa tarvetta juoda ja virtsata. Sairauteen liittyy aneemisuutta, ja pituuskasvu alkaa hidastua. Nefronoftiisi johtaa munuaisten vajaatoimintaan ja munuaisensiirtotoimenpiteeseen. Sairauden yleisyydestä ei ole varmoja tietoja, mutta sen tiedetään olevan Suomessa kolmanneksi yleisin syy munuaisensiirtoon lapsilla. == Lähteet == Luokka:Munuaissairaudet
Siniantilooppi

Siniantilooppi (Hippotragus leucophaeus) on sukupuuttoon kuollut hevosantilooppilaji, jonka hävittivät afrikaanit vuonna 1779. Sen nimi tulee suurimmaksi osaksi harmaansinisestä turkista. Sen elinalue oli pieni alue Kapmaassa. Sillä on kyseenalainen kunnia olla ensimmäinen Afrikassa sukupuuttoon kuollut eläinlaji, jonka ihminen oli metsästänyt sukupuuttoon. Siniantilooppi söi kasveja. Sosiaalinen käyttäytyminen oli todennäköisesti samanlaista kuin muilla antilooppilajeilla. Lajista on nykyään vain viisi säilynyttä taljaa ja piirroksia, jotka ovat ainoat todisteet tämän kauniin antilooppilajin elämästä. == Lähteet == *Koivisto, I. et al: Kodin suuri eläinkirja 9.osa, Weilin+Göös 1981, ISBN 951-35-1712-8 === Viitteet === Luokka:Sukupuuttoon kuolleet nisäkkäät Luokka:Hevosantiloopit
Tom Skerritt

Tom Skerritt (s. 25. elokuuta 1933, Detroit, Michigan) on yhdysvaltalainen näyttelijä. Hänen ensiesiintymisensä televisiossa oli vuonna 1962 valmistuneessa televisiosarjassa Combat!, jota seurasi rooli elokuvassa War Hunt samana vuonna. Skerritt valmistui detroitilaisesta David Mackenzie High Schoolista vuonna 1951. Vuodesta 1988 lähtien hän on asunut Seattlessa, Washingtonissa. Skerrittin merkittävimpiin elokuvasuorituksiin kuuluvat muun muassa rooli elokuvassa M*A*S*H (vaikkakin ohjaaja Robert Altman leikkautti suuren osan Skerrittin roolihahmon vuorosanoista), Harold and Maude, Alien – kahdeksas matkustaja, Contact ja Top Gun – lentäjistä parhaat. Skerritt on esiintynyt myös useissa televisiosarjoissa, joista Suomessa tunnetuin lienee 1990-luvulle sijoittuva perhedraama Rooman sheriffi. Skerritt esiintyy myös Microsoftin Windows Vista -käyttöjärjestelmän nettioppaassa. ==Aiheesta muualla== * Luokka:Yhdysvaltalaiset näyttelijät Luokka:Vuonna 1933 syntyneet Luokka:Elävät henkilöt
George Huntington

George Huntington (9. huhtikuuta 1850 – 3. maaliskuuta 1916) oli yhdysvaltalainen lääkäri, jonka mukaan Huntingtonin tauti on nimetty. Huntington syntyi New Yorkin Long Islandilla 1850. Hän oli vanhasta lääkärisuvusta, joka oli asunut Long Islandilla vuodesta 1797.http://www.whonamedit.com/doctor.cfm/966.html Huntington opiskeli lääketiedettä Columbian yliopistossa. Hän kuvasi itsensä mukaan nimetyn oireyhtymän ensimmäisenä ihmisenä 1872. Hän totesi lääkärinuransa aikana useita tautitapauksia. Huntington työskenteli uransa loppuun saakka Duchessin piirikunnassa. Hän vetäytyi eläkkeelle 1915 ja kuoli vuotta myöhemmin keuhkokuumeeseen. == Lähteet == Luokka:Yhdysvaltalaiset lääkärit Luokka:Vuonna 1850 syntyneet Luokka:Vuonna 1916 kuolleet
Princess

Princess tarkoittaa seuraavia asioita: * prinsessa, englanniksi princess, eräs ylhäisaristokraattinen arvonimi * SS Princess, höyryalus * M/S Princess I, autolautta * Princess Cruises, risteily-yhtiö * Princess Harbour, satama ja kylä Winnipeg-järvellä Kanadassa * Impossible Princess, Kylien Minoguen albumi vuodelta 1997 * ”Princess”, Diablon ensimmäinen single vuodelta 1999 *Leyland Princess, automalli.
Melkisedek (kirja)

Melkisedek on gnostilainen apokryfinen kirjoitus, jotka tunnetaan Nag Hammadin kirjastosta (koodeksi IX, kirja 1). Se ajoitetaan noin vuosiin 150–255. Kirjoitus on hyvin vaurioitut ja katkelmallinen. Se käsittelee Melkisedekiä, joka oli Vanhassa testamentissa ”Salemin kuningas ja Korkeimman Jumalan pappi”,, jumalallisena välittäjähahmona. Tässä kirjoituksessa paljastetaan, että Melkisedek oli Jeesus Kristus. Melkisedek, Jeesuksena, elää, saarnaa, kuolee ja kokee ylösnousemuksen. Kirjoitus torjuu doketistisen tulkinnan Jeesuksesta, ja keskittyy apokalyptiseen eskatologiaan toteutuneen sijasta. == Lähteet == == Kirjallisuutta == * Melchizedek. Teoksessa Koptinkielinen alkuteksti ja englanninkielinen käännös. * Melchizedek. Teoksessa Englanninkielinen käännös. == Aiheesta muualla == * Melchizedek. The Gnostic Society Library. * Melchizedek. Early Christian Writings. Luokka:Gnostilaiset apokryfit Luokka:Nag Hammadin kirjasto
Martin de Knijff

Martin de Knijff (s. 2. lokakuuta 1972, Göteborg) on ruotsalainen pokerin ja urheiluvedonlyönnin ammattilainen. De Knijffin lempinimi on "The Knife" (veitsi). De Knijffin isä on hollantilainen ja äiti ruotsalainen. Perhe muutti Falkenbergiin Martinin ollessa 5-vuotias. Vuonna 1992 hän muutti Tukholmaan. Nykyisin hän asuu Las Vegasissa yhdessä poikansa Robinin ja tyttöystävänsä Aman kanssa. De Knijffistä tuli maailman nuorin bridgen suurmestari 21-vuotiaana, mutta suuntautui sen jälkeen enemmän pokeriin.http://www.martinspoker.com/index.php?option=com_content&theteam;=1&task;=view&id;=14&Itemid;= Pokerimaailman tietoisuuteen Martin de Knijff nousi World Series of Pokerin pääturnauksen kolmannellatoista tilalla vuonna 2002 (voittosumma 60 000 dollaria). Sen jälkeen hän oli World Poker Tourin ensimmäisen kauden mestaruusturnauksessa vuonna 2003 viidestoista voittaen 26 664 dollaria. Vuotta myöhemmin huhtikuussa 2004 hän voitti vastaavan kisan ja silloin ennätykselliset 2 728 356 dollaria. Vajaata kuukautta myöhemmin De Knijffin menestys jatkui WSOP:n 5000 dollarin no limit hold'em -turnauksen kakkostilalla. Marraskuussa 2007 De Knijffin pokeriuran turnausansiot ylittivät 3,2 miljoonaa dollaria ja hän on The Hendon Mobin tilastojen mukaan toiseksi eniten pokeriturnauksissa ansainnut ruotsalainen (eniten on ansainnut Chris Björin). Martin de Knijff on Martinspoker.com-nettipokerihuoneen perustaja. == Lähteet == == Aiheesta muualla == * De Knijffin sivut Martinspokerilla * WPT:n profiili * PokerPages.com:n profiili * De Knijff, Martin De Knijff, Martin De Knijff, Martin
Princess Harbour

Princess Harbour on pieni asutuskeskus ja satama Winnipegjärven itärannalla Manitoban provinssissa Kanadassa. Se sijaitsee noin 220 kilometriä pohjoiseen Winnipegistä, Bloodveinin kylän luoteispuolella. Princess Harbourin ja Bloodveinin välillä on myös tieyhteys. Princess Harbour toimii kalastajien käyttämänä satamapaikkana, ja on samalla Bloodveinista Matheson Islandiin liikennöivän lautta-alus MV Edgar Woodin pysähdyspaikka. Luokka:Manitoban kylät
Klingenthal

Klingenthal on kaupunki Vogtlandkreisin piirikunnassa Saksin osavaltiossa Saksassa. Se sijaitsee lähellä Tšekin rajaa 29 kilometriä kaakkoon Plauenista, ja 33 kilometriä luoteeseen Karlovy Varysta. Kaupungin asukasluku oli 8 674 vuoden 2016 lopussa. Klingenthalissa sijaitsee myös mäkihypyn suorituspaikka Vogtlandarena. ==Lähteet== == Aiheesta muualla == * Klingenthal - Sointujen laakso, Seura, 16.02.1938, nro 7, s. 16, Kansalliskirjaston digitaaliset aineistot *
Kasakeemeemisekak Islands

Kasakeemeemisekak Islands on saaristo Manitoban provinssissa, (Kanada) Winnipegjärven itärannalla lähellä Gull Harbourin kylää. Saariston kokonaispinta-ala on noin 24 km². Saariston nimi on creen kieltä ja tarkoittaa monta saarta. Saaristo käsittää useita pääasiassa graniitista muodostuneita saaria, jotka sijaitsevat Kanadan kilven kivikkoalueen ja eteläisemmän preerian maannosalueen rajamailla. Alueen kasvillisuus on pääasiassa havu- ja lehtimetsätyyppistä, ja se on kansainvälisesti merkittävä useiden lintulajien pesimä- ja levähdysalue. ==Aiheesta muualla== * IBA Site Listing: Kasakeemeemisekak Islands Luokka:Manitoban saaret Luokka:Saaristot
Pietarin kirje Filippukselle

Pietarin kirje Filippukselle on gnostilainen apokryfinen kirjoitus, joka tunnetaan sekä Nag Hammadin kirjastosta (koodeksi VIII, kirja 2) että Codex Tchacoksesta.Marjanen, Antti: ”Johdanto”. Teoksessa Dunderberg & Marjanen 2005, s. 257–259. Kirjoitus on todennäköisesti kirjoitettu toisen vuosisadan loppupuolella tai 200-luvun alussa. Sen alkuperäinen kieli on ollut kreikka, mutta nykyisin tunnetut kappaleet ovat koptinkielisiä käännöksiä. Teksti alkaa lyhyellä kirjeellä, joka esittää olevansa apostoli Pietarin apostoli Filippukselle lähettämä. Kirjettä seuraa kertova osuus ja gnostilainen käsittely Kristuksen luonteesta. __NOTOC__ == Lähteet == == Kirjallisuutta == === Suomennos === * Pietarin kirje Filippukselle. Johdanto, käännös ja selitykset Antti Marjanen. Teoksessa === Muita käännöksiä ja tekstilaitoksia === * The Letter of Peter to Philip. Teoksessa Koptinkielinen alkuteksti ja englanninkielinen käännös. * The Letter of Peter to Philip. Teoksessa Englanninkielinen käännös. == Aiheesta muualla == * Letter of Peter to Philip. The Gnostic Society Library. * Letter of Peter to Philip. Early Christian Writings. Luokka:Gnostilaiset apokryfit Luokka:Kirjeet Luokka:Nag Hammadin kirjasto
Typpidioksidi

Typpidioksidi on eräs typen ja hapen yhdiste, joka on huoneenlämmössä (20 °C) olomuodoltaan ruskeaa tai keltaista nestettä ja kiehumispisteensä 21,2 °C yläpuolisissa lämpötiloissa punertavaa–ruskeaa kaasua, jolla on pistävä haju. Sen kemiallinen kaava on NO2. Typpidioksidista käytetään myös nimitystä typpiperoksidi. Typpidioksidin moolimassa on 46,01 g/mol, sulamispiste –11,2 °C, kiehumispiste 21,2 °C, suhteellinen tiheys (nesteenä) 1,45 g/cm3 (vesi = 1,0 g/cm3) ja kaasuna 3.4 kg/m³ sekä CAS-numero 10102-44-0. Typpidioksidikaasu on ilmaa raskaampaa ja se reagoi veden kanssa muodostaen typpihappoa (HNO3) ja typpioksidia (NO) seuraavan reaktioyhtälön mukaisesti ja tämä on typpidioksidin pääasiallinen käyttökohde.: :3 NO2 \+ H2O → 2 HNO3 \+ NO Emäsliuosten kanssa yhdiste reagoi muodostaen liuokseen nitraatti- ja nitriitti-ioneja. Typpidioksidia valmistetaan hapettamalla ammoniakkia. Ensimmäisessä vaiheessa muodostuu typpimonoksidia, joka hapettuu edelleen typpidioksidiksi. == Ympäristö- ja terveysvaikutukset == Typpidioksidi syövyttää ihoa ja hengitysteitä. Kaasun tai höyryn hengittäminen esim. työympäristössä voi aiheuttaa hengenvaarallisen keuhkopöhön.Costa, D. L., Gordon, T. Nitrogen dioxide, kirjassa Klaassen, C. D. (toim.) Casarett & Doull's Toxicology, McGraw-Hill, New Yourk etc, 8. p., 2013, ss. 1262-1264. Typpidioksidi on myös merkittävä ilmansaaste. Energiatuotannon, teollisuuden ja liikenteen savukaasupäästöjen mukana ilmaan kulkeutuu pääasiassa typpimonoksidia, joka etenkin otsonin vaikutuksesta hapettuu nopeasti typpidioksidiksi.Pekkanen, J., Lanki, T., Lampi, J. Hengitysilma, kirjassa Mussalo-Rauhamaa, H., Pekkanen, J., Tuomisto, J., Vuorinen, H.S. (toim.) Ympäristöterveys, Kustannus Oy Duodecim, 2020, ss. 41-69.Tuomisto, J. Voiko ilma palaa? Duodecim - Terveyskirjasto 2020 Tämä aiheuttaa happosateita, rehevöitymistä ja hengitystieoireita. Typpidioksidi eroaa mm. suhteellisen vesiliukoisesta rikkidioksidista siinä, että se ei jää nenän ja hengitysteiden limakalvoille, vaan pääsee keuhkorakkuloihin saakka. Hapettimena se vaurioittaa hengitysteiden limakalvoja. Sekä välittömät että pitkäaikaiset terveyshaitat ovat varsin selviä suurissa kaupungeissa, joissa pitoisuudet ovan moninkertaisia Suomeen verrattuna. Terveyshaitat Suomessa ovat kiistanalaisia, koska pitoisuudet ovat kaupungeissakin varsin pieniä ja on vaikea erottaa vaikutuksia muiden ilmansaasteiden kuten pienhiukkasten vaikutuksista. On toisaalta väitetty, että typpidioksidi aiheuttaisi jopa 240 kuolemaa vuodessa.Ilmastotutkimukselle poikkeuksellinen tilanne on ainutlaatuinen mahdollisuus – Tutkija: "Meneillään on maailman mittakaavassakin valtava ihmiskoe" Yle, 2020 == Lähteet == == Aiheesta muualla == * Luokka:Typpiyhdisteet Luokka:Oksidit